Լավագույն առաջարկ

«Լավագույն առաջարկ» (, ), ռեժիսոր Ջուզեպպե Տորնատորեի մելոդրաման։ Ֆիլմում գլխավոր դերերը մարմնավորել են՝ Ջեֆրի Ռաշը, Ջիմ Սթարջեսը, Սիլվիյա Հուկսը և Դոնալդ Սազերլենդը։ Ֆիլմի պրեմիերան տեղի է ունեցել 2013 թվականի հունվարի 1-ին։ Ֆիլմը կոչվել է Ալֆրեդ Հիչքոքի «Գլխապտույտ»-ի ինքնատիպ վերաիմաստավորումը և չնայած կինոմամուլի կողմից երկդիմի ընդունմանը, ընդհանուր առմամբ ֆիլմն արժանացել է քննադատների դրական արձագանքին, ովքեր հատկապես նշել են Ջեֆրի Ռաշի դերասանական խաղը։

Ֆիլմն արժանացել է մի շարք պարգևների և մրցանակների, հիմնականում օպերատորական և երաժշտական աշխատանքի շնորհիվ։

Սյուժե 
Ծեր աճուրդախոս, կտավների կոլեկցիոներ և մշտապես միայնակ Վյորջիլ Օլդմանը  հին իրեր գնահատելու պատվեր է ստանում Կլեր անունով խորհրդավոր հաճախորդից, ով տառապում է ագորաֆոբիայից և վերջին 20 տարիների ընթացքում երբեք չի լքել իր առաձնատունը։

Կլերի տանը աշխատելու ընթացքում նա ոչ միայն բացահայտում է տարօրինակ մեխանիզմներ այլև աստիճանաբար սիրահարվում է տանտիրուհուն։ Կլերի սիրտը գրավելու հարցում նրան օգնում են ընկերների խորհուրդները․ երիտասարդ մեքենագետ Ռոբերտը, չկայացած նկարիչ Բիլին։ Սակայն շուտով Վյորջիլը պետք է վերագնահատի իր արժեքները և նորովի գնահատի կյանքը։

Դերերում

Ստեղծում 
Տորնատորեն սյուժեն պլանավորել էր ֆիլմի էկրանացումից 20 տարի առաջ։ Նիդեռլանդների սահմաններից դուրս ոչ այնքան հայտնի Սիլվյա Հյուզին ֆիլմի ստեղծողները նկատել են Բեռլինի կինոփառատոնին։ Ռաշին Տորնատորեն հրավիրել է նախագիծ սցենարը գրելու ընթացքում, քանի որ նրան էր տեսնում Վյորջիլի դերում։ Ռեժիսորը նրան անվանել է․ «Մարլոն Բրանդոյի և Մարչելո Մաստրոյանիի սինթեզ։

Նկարահանումները սկսել են 2012 թվականի ապրիլին և անց են կացվել Իտալիայի մի շարք քաղաքներում, ինչպես նաև Վիեննայում և Պրահայում։

Վերլուծություն 
Ֆիլմի գլխավոր թեման՝ արվեստի դերն է մարդու կյանքում։  «Յուրաքանչյուր կեղծիքի մեջ ճշմարտության բաժին կա», -  պնդում է Ջ․ Ռաշի հերոսը։ Այս միտքը հաստատվում է նրանով, որ Օլդմանը սյուժեի ընթացքում հոգևոր վերասերում է զգում, իսկ դա ինչպես նշում է Տորնատորեն ավելի լավ է քան հեփի էնդը։ Գլխավոր հերոսը մինչև ֆիլմի ավարտը շարունակում է մնալ իր սեփական աշխարհում և մինչև վերջ հավատում է պատմության երջանիկ ավարտին։

Մրցանակներ

Ծանոթագրություններ

Արտաքին հղումներ 
  
  
  

2013 ֆիլմեր
Ջուզեպե Տորնատորեի ֆիլմեր
Իտալական դրամա ֆիլմեր
Իտալական մելոդրամա ֆիլմեր
Անգլերեն ֆիլմեր
2010-ականների ռոմանտիկ դրամա ֆիլմեր
Իտալական ֆիլմեր